phoneee/thai-legal-corpus huggingface dataset:
พระราชกฤษฎีกาพระราชกฤษฎีกาว่าด้วยเงื่อนไขการพนันตามมาตรา ๔แห่งพระราชบัญญัติการพนันพุทธศักราช ๒๔๗๘(ฉบับที่ ๒) ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๔ สิงหาคมพุทธศักราช ๒๔๘๐)อาทิตย์ทิพอาภาพล.อ.เจ้าพระยาพิชเยนทรโยธินตราไว้ ณ วันที่ ๓๐มิถุนายน พุทธศักราช ๒๔๘๒เป็นปีที่ ๖ในรัชกาลปัจจุบันโดยที่เห็นสมควรตราพระราชกฤษฎีกาว่าด้วยเงื่อนไขการพนันตามมาตรา๔ แห่งพระราชบัญญัติการพนัน พุทธศักราช ๒๔๗๘ ขึ้นใหม่คณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจ ตามความในมาตรา ๔ แห่งพระราชบัญญัติการพนัน พุทธศักราช ๒๔๗๘ จึงให้ตราพระราชกฤษฎีกาขึ้นไว้ดังต่อไปนี้มาตรา ๑พระราชกฤษฎีกานี้ให้เรียกว่า พระราชกฤษฎีกาว่าด้วยเงื่อนไขการพนัน ตามมาตรา๔ แห่งพระราชบัญญัติการพนัน พุทธศักราช ๒๔๗๘ (ฉบับที่ ๒)มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกาว่าด้วยเงื่อนไขการพนันตามมาตรา ๔ แห่งพระราชบัญญัติการพนันพุทธศักราช ๒๔๗๘มาตรา ๔การพนันอันระบุไว้ในบัญชี ก. ท้ายพระราชบัญญัติพนัน พุทธศักราช ๒๔๗๘หรือการเล่นซึ่งมีลักษณะคล้ายกัน นั้น จะจัดให้ มี เข้าเล่น หรือเข้าพนันได้ ณสถานกาซิโนของรัฐบาล ซึ่งรัฐมนตรีว่าการกระทรวงการคลังจัดตั้งขึ้นมาตรา ๕การเข้าหรือออกจากสถานกาซิโนของรัฐบาลก็ดี การเข้าเล่นหรือเข้าพนันหรือการอื่นๆ ตลอดทั้งอัตราค่าธรรมเนียมในสถานกาซิโนนั้นก็ดี ต้องปฏิบัติตามระเบียบการที่รัฐมนตรีว่าการกระทรวงการคลังกำหนดมาตรา ๖ให้รัฐมนตรีว่าการกระทรวงการคลังมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการพิบูลสงครามนายกรัฐมนตรีคณิตา/ผู้จัดทำ๑๐ มกราคม ๒๕๕๔[๑] ราชกิจจานุเบกษาเล่ม ๕๖/ตอนที่ -/หน้า ๖๔๕/๑๐กรกฎาคม ๒๔๘๒
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๙๕๐ (พ.ศ. ๒๕๕๑)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมเทคโนโลยีสารสนเทศ- การตรวจประเมินกระบวนการเล่ม3 คำแนะนำสำหรับปฏิบัติการตรวจประเมิน[๑] อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมเทคโนโลยีสารสนเทศ- การตรวจประเมินกระบวนการ เล่ม 3 คำแนะนำสำหรับปฏิบัติการตรวจประเมิน มาตรฐานเลขที่มอก. 2393 เล่ม 3-2551 ไว้ ดังมีรายการละเอียดต่อท้ายประกาศนี้ประกาศณ วันที่ ๒๔ พฤศจิกายน พ.ศ. ๒๕๕๑พลตำรวจเอกประชา พรหมนอกรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมเทคโนโลยีสารสนเทศการตรวจประเมินกระบวนการเล่ม 3 คำแนะนำสำหรับปฏิบัติการตรวจประเมิน (มอก. 2393 เล่ม 3-2551 ISO/IEC15504-3(2004))(ดูข้อมูลจากภาพกฎหมาย)ปริยานุช/ผู้จัดทำ๒๔เมษายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๕๘ ง/หน้า ๖/๒๑ เมษายน ๒๕๕๒
ประกาศสำนักงานศาลปกครองประกาศสำนักงานศาลปกครองเรื่องศาลปกครองพิพากษาถึงที่สุดให้เพิกถอนกฎ[๑] ด้วยศาลปกครองนครราชสีมาได้มีคำพิพากษาถึงที่สุด ในคดีหมายเลขแดงที่๗๒/๒๕๕๘ ระหว่าง นางโสมนัสสา เอื้อฤทธิกุล หรือเมฆวัฒนสกุล ผู้ฟ้องคดี กับคณะกรรมการพนักงานเทศบาลจังหวัดชัยภูมิ ที่ ๑ กระทรวงการคลัง ที่ ๒กรมส่งเสริมการปกครองท้องถิ่น ที่ ๓ผู้ถูกฟ้องคดีโดยพิพากษาเพิกถอนมติของผู้ถูกฟ้องคดีที่ ๑ ในคราวประชุมครั้งที่๑๐/๒๕๕๔ เมื่อวันที่ ๒๕ ตุลาคม ๒๕๕๔ในส่วนที่เห็นชอบกำหนดวงรอบในการเสนอขอปรับปรุงแผนอัตรากำลัง ๓ ปี (รอบปีงบประมาณ๒๕๕๕ - ๒๕๕๗) ของเทศบาลจังหวัดชัยภูมิ ทั้งนี้ให้การเพิกถอนมีผลตั้งแต่วันที่คำพิพากษาถึงที่สุด (วันที่ ๒๘ พฤษภาคม ๒๕๕๘)จึงประกาศให้ทราบทั่วกันประกาศณ วันที่ ๗ กรกฎาคม พ.ศ. ๒๕๕๘ดิเรกฤทธิ์เจนครองธรรมเลขาธิการสำนักงานศาลปกครองปริยานุช/ผู้จัดทำ๑๓ กรกฎาคม๒๕๕๘ปุณิกา/ผู้ตรวจ๔ สิงหาคม ๒๕๕๘[๑] ราชกิจจานุเบกษาเล่ม ๑๓๒/ตอนที่ ๖๑ ก/หน้า ๔๒/๑๐ กรกฎาคม ๒๕๕๘
ประกาศคณะกรรมการบริหารศาลยุติธรรมเรื่อง เปลี่ยนแปลงสถานที่ตั้งของศาลเยาวซนและครอบครัวจังหวัดลําพูน--------------------------อื่นๆ - ด้วยศาลเยาวชนและครอบครัวจังหวัดลําพูน จะย้ายที่ทําการไปยังอาคารที่ทําการศาลหลังใหม่ อาศัยอํานาจตามความในมาตรา 4 วรรคสาม แห่งพระธรรมนูญศาลยุติธรรม คณะกรรมการบริหารศาลยุติธรรมจึงออกประกาศเปลี่ยนแปลงสถานที่ตั้งของศาลเยาวชนและครอบครัวจังหวัดลําพูน จากอาคารที่ทําการหลังเดิม เลขที่ 299 หมู่ที่ 4 ตําบลป่าสัก อําเภอเมืองลําพูน จังหวัดลําพูน ไปยังอาคารที่ทําการหลังใหม่ เลขที่ 155 หมู่ที่ 3 ตําบลเวียงยอง อําเภอเมืองลําพูน จังหวัดลําพูน โดยเริ่มทําการตั้งแต่วันที่ 3 กันยายน พ.ศ.2562 เป็นต้นไปผู้มีอํานาจลงนาม - ประกาศ ณ วันที่ 7 สิงหาคม พ.ศ. 2562 ชีพ จุลมนต์ประธานศาลฎีกาประธานกรรมการบริหารศาลยุติธรรม
ประกาศสำนักนายกรัฐมนตรีประกาศสำนักนายกรัฐมนตรีเรื่องการแบ่งส่วนราชการในมหาวิทยาลัยศิลปากร[๑] ด้วยสภามหาวิทยาลัยศิลปากร ในคราวประชุมครั้งที่ ๒/๒๕๑๔เมื่อวันที่ ๒๗ ธันวาคม ๒๕๑๔ได้พิจารณาเรื่องการแบ่งส่วนราชการของมหาวิทยาลัยศิลปากร และคณะกรรมการบริหารสภาการศึกษาแห่งชาติในคราวประชุมครั้งที่ ๙/๒๕๑๕ ได้อนุมัติให้จัดตั้งบัณฑิตวิทยาลัยในมหาวิทยาลัยศิลปากรฉะนั้น อาศัยอำนาจตามความในมาตรา ๘ และมาตรา ๙แห่งพระราชบัญญัติมหาวิทยาลัยศิลปากร พ.ศ. ๒๕๑๑ หัวหน้าคณะปฏิวัติผู้ใช้อำนาจของนายกรัฐมนตรี ตามประกาศของคณะปฏิวัติ ฉบับที่ ๘ ลงวันที่ ๑๙พฤศจิกายน ๒๕๑๔ ออกประกาศไว้ ดังต่อไปนี้ข้อ ๑ให้ยกเลิกประกาศสำนักนายกรัฐมนตรี เรื่อง การแบ่งส่วนราชการของมหาวิทยาลัยศิลปากรลงวันที่ ๑๙ มีนาคม ๒๕๑๕ข้อ ๒ให้มหาวิทยาลัยศิลปากร มีส่วนราชการดังนี้๑. สำนักงานอธิการบดี แบ่งออกเป็นกองและแผนกดังนี้กองกลาง แบ่งเป็น ๔ แผนก คือ(๑) แผนกสารบรรณ(๒) แผนกคลังและพัสดุ(๓) แผนกบริการนักศึกษา(๔) แผนกห้องสมุด๒. คณะจิตรกรรมประติมากรรมและภาพพิมพ์แบ่งออกเป็นภาควิชาและสำนักงานเลขานุการดังนี้(๑) ภาควิชาจิตรกรรม(๒) ภาควิชาประติมากรรม(๓) ภาควิชาภาพพิมพ์(๔) สำนักงานเลขานุการ๓. คณะสถาปัตยกรรมศาสตร์แบ่งออกเป็นภาควิชาและสำนักงานเลขานุการดังนี้(๑) ภาควิชาสถาปัตยกรรม(๒) ภาควิชาศิลปสถาปัตยกรรม(๓) ภาควิชาเทคนิคสถาปัตยกรรม(๔) สำนักงานเลขานุการ๔. คณะโบราณคดีแบ่งออกเป็นภาควิชาและสำนักงานเลขานุการดังนี้(๑) ภาควิชาโบราณคดีสมัยประวัติศาสตร์(๒) ภาควิชาโบราณคดีสมัยก่อนประวัติศาสตร์(๓) ภาควิชาภาษาตะวันออก(๔) ภาควิชาภาษาตะวันตก(๕) สำนักงานเลขานุการ๕. คณะมัณฑนะศิลปแบ่งออกเป็นภาควิชาและสำนักงานเลขานุการดังนี้(๑) ภาควิชาศิลปตกแต่ง(๒) ภาควิชาวัสดุตกแต่ง(๓) ภาควิชาศิลปวิทยา(๔) สำนักงานเลขานุการ๖. คณะอักษรศาสตร์แบ่งออกเป็นภาควิชาและสำนักงานเลขานุการดังนี้(๑) ภาควิชาภาษาไทย(๒) ภาควิชาภาษาอังกฤษ(๓) ภาควิชาภาษาฝรั่งเศส(๔) ภาควิชาภาษาเยอรมัน(๕) ภาควิชาประวัติศาสตร์(๖) ภาควิชาภูมิศาสตร์(๗) สำนักงานเลขานุการ๗. คณะศึกษาศาสตร์แบ่งออกเป็นภาควิชาและสำนักงานเลขานุการดังนี้(๑) ภาควิชาพื้นฐานทางการศึกษา(๒) ภาควิชาหลักสูตรและวิธีสอน(๓) ภาควิชาจิตวิทยาและการแนะแนว(๔) ภาควิชาการบริหารและการนิเทศการศึกษา(๕) สำนักงานเลขานุการ๘. วิทยาลัยทับแก้ว แบ่งออกเป็นแผนกดังนี้(๑) แผนกสารบรรณ(๒) แผนกบริการกลาง(๓) แผนกดูแลอาคารและสถานที่(๔) แผนกห้องสมุด ห้องสมุดเสียงและอุปกรณ์โสตทัศนศึกษา(๕) แผนกการเงินและพัสดุ๙. บัณฑิตวิทยาลัย แบ่งออกเป็น(๑) สำนักงานเลขานุการทั้งนี้ ตั้งแต่บัดนี้เป็นต้นไปประกาศ ณ วันที่ ๑๖ กันยายน พ.ศ. ๒๕๑๕จอมพล ถ. กิตติขจรหัวหน้าคณะปฏิวัติผู้ใช้อำนาจของนายกรัฐมนตรีกนกพร/ผู้จัดทำ๔ พฤศจิกายน ๒๕๕๓กวินทราดา/ผู้ตรวจ[๑] ราชกิจจานุเบกษาเล่ม ๘๙/ตอนที่ ๑๔๔/ฉบับพิเศษ หน้า ๕/๒๘ กันยายน ๒๕๑๕
คำพิพากษาศาลฎีกาที่ 630/2474หลักกฎหมาย: สมุดต้นขั้วใบเสร็จรับเงินของโรงพิมพ์กระทรวงธรรมการเป็นหนังสือราชการ ฟ้องกล่าวความขัดแต่ไม่ได้อ้างบทลงโทษได้ (เทียบฎีกาที่ 571/71)โจทก์ฟ้องว่าจำเลยเป็นเจ้าพนักงานงานในโรงพิมพ์กรมวิชาการ มีหน้าที่รักษาแลจัดการนซื้อขายทรัพย์ของหลวงกับมีหน้าที่รับผิดชอบการบัญชีด้วย จำเลยขายของได้รับเงินแล้วจดยอดเงินเท็จลงในสมุดต้นขั้วใบรับเงินน้อยกว่าจำนวนที่รับจริงรวม ๘ ครั้งจึงขอให้ลงโทษตาม ม.๑๓๑ ฯลฯ แต่ โจทก์มิได้อ้าง ม.๒๓๐ ให้เป็นบทลงโทษด้วยดังนี้ จึงมีปัญหาว่าถ้าจำเลยมีผิดตาม ม.๒๓๐ จะลงโทษได้หรือไม่ ศาลฎีกาวินิจฉัยว่า ลงโทษจำเลยได้ตามฎีกาที่ ๕๗๑/๗๑ แล จำเลยมีผิดตาม ม.๒๓๐ - ๖ ข้อ ๑๙ - ๑๓๑ - ๕๙ ให้จำคุกจำเลยรวมทุกกะทง ๓ ปี ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 630/2474กรมอัยยการโจทก์นายสงวนจำเลย อาชญา ม. 131 - 230 วิธีพิจารณาอาชญา สมุดต้นขั้วใบเสร็จรับเงินของโรงพิมพ์กระทรวงธรรมการเป็นหนังสือราชการ ฟ้องกล่าวความขัดแต่ไม่ได้อ้างบทลงโทษได้ (เทียบฎีกาที่ 571/71)โจทก์ฟ้องว่าจำเลยเป็นเจ้าพนักงานงานในโรงพิมพ์กรมวิชาการ มีหน้าที่รักษาแลจัดการนซื้อขายทรัพย์ของหลวงกับมีหน้าที่รับผิดชอบการบัญชีด้วย จำเลยขายของได้รับเงินแล้วจดยอดเงินเท็จลงในสมุดต้นขั้วใบรับเงินน้อยกว่าจำนวนที่รับจริงรวม ๘ ครั้งจึงขอให้ลงโทษตาม ม.๑๓๑ ฯลฯ แต่ โจทก์มิได้อ้าง ม.๒๓๐ ให้เป็นบทลงโทษด้วยดังนี้ จึงมีปัญหาว่าถ้าจำเลยมีผิดตาม ม.๒๓๐ จะลงโทษได้หรือไม่ ศาลฎีกาวินิจฉัยว่า ลงโทษจำเลยได้ตามฎีกาที่ ๕๗๑/๗๑ แล จำเลยมีผิดตาม ม.๒๓๐ - ๖ ข้อ ๑๙ - ๑๓๑ - ๕๙ ให้จำคุกจำเลยรวมทุกกะทง ๓ ปี(พรหม-พิพาก-วิชัย)พระนิตินัย - นาย+ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์ฟ้องว่าจำเลยเป็นเจ้าพนักงานงานในโรงพิมพ์กรมวิชาการ มีหน้าที่รักษาแลจัดการนซื้อขายทรัพย์ของหลวงกับมีหน้าที่รับผิดชอบการบัญชีด้วย จำเลยขายของได้รับเงินแล้วจดยอดเงินเท็จลงในสมุดต้นขั้วใบรับเงินน้อยกว่าจำนวนที่รับจริงรวม ๘ ครั้งจึงขอให้ลงโทษตาม ม.๑๓๑ ฯลฯ แต่ โจทก์มิได้อ้าง ม.๒๓๐ ให้เป็นบทลงโทษด้วยดังนี้ จึงมีปัญหาว่าถ้าจำเลยมีผิดตาม ม.๒๓๐ จะลงโทษได้หรือไม่ ศาลฎีกาวินิจฉัยว่า ลงโทษจำเลยได้ตามฎีกาที่ ๕๗๑/๗๑ แล จำเลยมีผิดตาม ม.๒๓๐ - ๖ ข้อ ๑๙ - ๑๓๑ - ๕๙ ให้จำคุกจำเลยรวมทุกกะทง ๓ ปี ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 630/2474กรมอัยยการโจทก์นายสงวนจำเลย อาชญา ม. 131 - 230 วิธีพิจารณาอาชญา สมุดต้นขั้วใบเสร็จรับเงินของโรงพิมพ์กระทรวงธรรมการเป็นหนังสือราชการ ฟ้องกล่าวความขัดแต่ไม่ได้อ้างบทลงโทษได้ (เทียบฎีกาที่ 571/71)โจทก์ฟ้องว่าจำเลยเป็นเจ้าพนักงานงานในโรงพิมพ์กรมวิชาการ มีหน้าที่รักษาแลจัดการนซื้อขายทรัพย์ของหลวงกับมีหน้าที่รับผิดชอบการบัญชีด้วย จำเลยขายของได้รับเงินแล้วจดยอดเงินเท็จลงในสมุดต้นขั้วใบรับเงินน้อยกว่าจำนวนที่รับจริงรวม ๘ ครั้งจึงขอให้ลงโทษตาม ม.๑๓๑ ฯลฯ แต่ โจทก์มิได้อ้าง ม.๒๓๐ ให้เป็นบทลงโทษด้วยดังนี้ จึงมีปัญหาว่าถ้าจำเลยมีผิดตาม ม.๒๓๐ จะลงโทษได้หรือไม่ ศาลฎีกาวินิจฉัยว่า ลงโทษจำเลยได้ตามฎีกาที่ ๕๗๑/๗๑ แล จำเลยมีผิดตาม ม.๒๓๐ - ๖ ข้อ ๑๙ - ๑๓๑ - ๕๙ ให้จำคุกจำเลยรวมทุกกะทง ๓ ปี(พรหม-พิพาก-วิชัย)พระนิตินัย - นาย+ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ระเบียบ ก.บ.ศป. ว่าด้วยการแต่งตั้งกรรมการหรืออนุกรรมการของศาลปกครองหรือสํานักงานศาลปกครองและการกําหนดข้อห้ามบุคคลเป็นกรรมการหรืออนุกรรมการในเวลาเดียวกันเกินจํานวนที่กําหนดพ.ศ. ๒๕๖๑ โดยที่มาตรา ๔๑/๘ (๑๑) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ กําหนดให้ ก.บ.ศป. มีอํานาจหน้าที่ออกระเบียบที่เกี่ยวกับการแต่งตั้งกรรมการ หรืออนุกรรมการของศาลปกครองหรือสํานักงานศาลปกครอง และการกําหนดข้อห้ามบุคคลเป็นกรรมการ หรืออนุกรรมการในเวลาเดียวกันเกินจํานวนที่กําหนด ก.บ.ศป. ในการประชุมครั้งที่ ๑๑-๑๑/๒๕๖๑ วันที่ ๒๘ พฤศจิกายน ๒๕๖๑ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยการแต่งตั้งกรรมการหรืออนุกรรมการของศาลปกครอง หรือสํานักงานศาลปกครอง และการกําหนดข้อห้ามบุคคลเป็นกรรมการหรืออนุกรรมการ ในเวลาเดียวกันเกินจํานวนที่กําหนด พ.ศ. ๒๕๖๑"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ ๓ ในระเบียบนี้"คณะกรรมการ" หมายความว่า คณะกรรมการซึ่งได้รับการแต่งตั้งโดยคณะกรรมการบริหาร ศาลปกครอง"คณะอนุกรรมการ" หมายความว่า คณะอนุกรรมการซึ่งได้รับการแต่งตั้งโดยคณะกรรมการบริหาร ศาลปกครอง หรือโดยคณะกรรมการ"กรรมการ" หมายความว่า กรรมการในคณะกรรมการ"อนุกรรมการ" หมายความว่า อนุกรรมการในคณะอนุกรรมการข้อ ๔ บรรดาระเบียบ ข้อบังคับ หรือคําสั่งอื่นใดในส่วนที่มีกําหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ ให้คณะกรรมการบริหารศาลปกครองเป็นผู้มีอํานาจตีความหรือวินิจฉัยปัญหาเกี่ยวกับ การปฏิบัติตามระเบียบนี้ข้อ ๖ เพื่อประโยชน์ในการปฏิบัติภารกิจอย่างมีประสิทธิภาพ คณะกรรมการบริหาร ศาลปกครองอาจแต่งตั้งคณะกรรมการหรือคณะอนุกรรมการ และคณะกรรมการอาจแต่งตั้ง คณะอนุกรรมการ เพื่อดําเนินการใด ๆ อันอยู่ในอํานาจหน้าที่ตามแต่จะมอบหมายก็ได้ข้อ ๗ ข้อ ๗ คณะกรรมการหรือคณะอนุกรรมการคณะหนึ่งให้ประกอบด้วยประธานกรรมการ หรือประธานอนุกรรมการ และกรรมการหรืออนุกรรมการ จํานวนไม่เกินเก้าคน เว้นแต่กรณีมีเหตุจําเป็น ก.บ.ศป. หรือคณะกรรมการโดยความเห็นชอบของ ก.บ.ศป. แล้วแต่กรณี อาจแต่งตั้งคณะกรรมการ หรือคณะอนุกรรมการคณะหนึ่งให้มีจํานวนเกินกว่าเก้าคนได้ให้มีเลขานุการของคณะกรรมการหรือคณะอนุกรรมการคณะหนึ่งจํานวนหนึ่งคน ซึ่งอาจ แต่งตั้งจากกรรมการหรืออนุกรรมการคนใดคนหนึ่งในคณะกรรมการหรือคณะอนุกรรมการนั้น หรือจากข้าราชการศาลปกครองก็ได้ และให้มีผู้ช่วยเลขานุการซึ่งแต่งตั้งจากข้าราชการฝ่ายศาลปกครอง จํานวนไม่เกินสองคน ในกรณีจําเป็นอาจแต่งตั้งผู้ช่วยเลขานุการจํานวนเกินกว่าสองคนก็ได้ข้อ ๘ ให้คณะกรรมการและคณะอนุกรรมการรายงานผลการปฏิบัติงานให้ผู้แต่งตั้ง คณะกรรมการหรือคณะอนุกรรมการนั้นทราบอย่างสม่ําเสมอตามระยะเวลาอันสมควรหรือตามระยะเวลา ที่ผู้แต่งตั้งกําหนดข้อ ๙ การแต่งตั้งบุคคลหนึ่งบุคคลใดเป็นกรรมการหรืออนุกรรมการตามข้อ ๖ ให้แต่งตั้ง บุคคลนั้นเป็นกรรมการหรืออนุกรรมการในคณะกรรมการหรือคณะอนุกรรมการในเวลาเดียวกันได้ไม่เกิน สามคณะ ทั้งนี้ ให้นับรวมกรณีมีการแต่งตั้งบุคคลหนึ่งบุคคลใดเป็นทั้งกรรมการและอนุกรรมการ ในเวลาเดียวกันด้วยข้อ ๑๐ มิให้นําความในข้อ ๙ มาใช้บังคับกับการแต่งตั้งกรรมการหรืออนุกรรมการ โดยตําแหน่ง หรือการแต่งตั้งกรรมการหรืออนุกรรมการซึ่งคณะกรรมการบริหารศาลปกครองเห็นควร ให้ได้รับยกเว้นเพราะมีเหตุจําเป็นข้อ ๑๑ ข้อ ๑๑ ให้ประธานกรรมการบริหารศาลปกครองรักษาการตามระเบียบนี้ผู้มีอํานาจลงนาม ประกาศ ณ วันที่ ๒๖ ธันวาคม พ.ศ. ๒๕๖๑ปิยะ ปะตังทาประธานศาลปกครองสูงสุดประธานกรรมการบริหารศาลปกครอง
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๗๘๖ (พ.ศ. ๒๕๕๙)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง ยกเลิกมาตรฐานผลิตภัณฑ์อุตสาหกรรมการประเมินทางชีวภาพของเครื่องมือแพทย์เล่ม ๑๐ :การทดสอบเพื่อประเมินการระคายเคืองและความไวต่อการตอบสนองและกำหนดมาตรฐานผลิตภัณฑ์อุตสาหกรรมการประเมินทางชีวภาพของเครื่องมือแพทย์เล่ม ๑๐ :การทดสอบเพื่อประเมินการระคายเคืองและการแพ้ทางผิวหนัง โดยที่เป็นการสมควรปรับปรุงมาตรฐานผลิตภัณฑ์อุตสาหกรรมการประเมินทางชีวภาพของเครื่องมือแพทย์ เล่ม ๑๐ : การทดสอบเพื่อประเมินการระคายเคืองและความไวต่อการตอบสนองมาตรฐานเลขที่ มอก. 2395 เล่ม 10 - 2551อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ.๒๕๕๘ รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรมฉบับที่ ๓๘๙๖ (พ.ศ. ๒๕๕๑) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง กำหนดมาตรฐานผลิตภัณฑ์อุตสาหกรรม การประเมินทางชีวภาพของเครื่องมือแพทย์เล่ม ๑๐ : การทดสอบเพื่อประเมินการระคายเคืองและความไวต่อการตอบสนอง ลงวันที่ ๒๓กรกฎาคม พ.ศ. ๒๕๕๑ และออกประกาศกำหนดมาตรฐานผลิตภัณฑ์อุตสาหกรรม การประเมินทางชีวภาพของเครื่องมือแพทย์เล่ม ๑๐ : การทดสอบเพื่อประเมินการระคายเคืองและการแพ้ทางผิวหนัง มาตรฐานเลขที่มอก. 2395 เล่ม 10 - 2558 ขึ้นใหม่ ดังมีรายละเอียดต่อท้ายประกาศนี้ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๑๑กุมภาพันธ์ พ.ศ. ๒๕๕๙อรรชกา สีบุญเรืองรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมการประเมินทางชีวภาพของเครื่องมือแพทย์ เล่ม ๑๐ :การทดสอบเพื่อประเมินการระคายเคืองและการแพ้ทางผิวหนัง (มอก. 2395 เล่ม 10 - 2558)(ดูข้อมูลจากภาพกฎหมาย)ปริยานุช/จัดทำ๔ เมษายน ๒๕๕๙ชวัลพร/ตรวจ๔ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๗ ง/หน้า ๖/๓๑ มีนาคม ๒๕๕๙
ประกาศคณะกรรมการกํากับตลาดทุนที่ ทจ. 54/2563 เรื่อง ข้อกําหนดเกี่ยวกับการเสนอขายหุ้นที่ออกโดยบริษัทต่างประเทศซึ่งไม่มีหุ้นเป็นหลักทรัพย์ซื้อขายในตลาดหลักทรัพย์ต่างประเทศ(ฉบับที่ 11) อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 69 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ให้ยกเลิกความในข้อ 74 แห่งประกาศคณะกรรมการกํากับตลาดทุน ที่ ทจ. 3/2558 เรื่อง ข้อกําหนดเกี่ยวกับการเสนอขายหุ้นที่ออกโดยบริษัทต่างประเทศซึ่งไม่มีหุ้นเป็นหลักทรัพย์ซื้อขายในตลาดหลักทรัพย์ต่างประเทศ ลงวันที่ 23 มีนาคม พ.ศ. 2558 และให้ใช้ความต่อไปนี้แทน"ข้อ 74 แบบแสดงรายการข้อมูลที่ยื่นต่อสํานักงาน ให้เป็นไปตามแบบท้ายประกาศว่าด้วยการยื่นแบบแสดงรายการข้อมูลการเสนอขายหลักทรัพย์"ข้อ ๒ ให้ยกเลิกแบบ 69-1-F ท้ายประกาศคณะกรรมการกํากับตลาดทุน ที่ ทจ. 3/2558 เรื่อง ข้อกําหนดเกี่ยวกับการเสนอขายหุ้นที่ออกโดยบริษัทต่างประเทศซึ่งไม่มีหุ้นเป็นหลักทรัพย์ซื้อขายในตลาดหลักทรัพย์ต่างประเทศ ลงวันที่ 23 มีนาคม พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 53/2562 เรื่อง ข้อกําหนดเกี่ยวกับการเสนอขายหุ้นที่ออกโดยบริษัทต่างประเทศซึ่งไม่มีหุ้นเป็นหลักทรัพย์ซื้อขายในตลาดหลักทรัพย์ต่างประเทศ(ฉบับที่ 9) ลงวันที่ 3 ธันวาคม พ.ศ. 2562ข้อ ๓ ประกาศนี้ให้ใช้บังคับตั้งแต่วันที่ 1 กันยายน พ.ศ. 2563 เป็นต้นไปผู้มีอํานาจลงนาม - ประกาศ ณ วันที่ 18 สิงหาคม พ.ศ. 2563 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ อข. 2/2553เรื่อง การเลิกกองทุนสํารองเลี้ยงชีพ โดยที่มาตรา 28 แห่งพระราชบัญญัติกองทุนสํารองเลี้ยงชีพ พ.ศ. 2530 กําหนดให้นายทะเบียนกองทุนสํารองเลี้ยงชีพประกาศการเลิกกองทุนสํารองเลี้ยงชีพในราชกิจจานุเบกษาเมื่อกองทุนสํารองเลี้ยงชีพเลิกตามมาตรา 25 แห่งพระราชบัญญัติดังกล่าว นายทะเบียนกองทุนสํารองเลี้ยงชีพจึงประกาศการเลิกกองทุนสํารองเลี้ยงชีพไว้ดังต่อไปนี้1. กองทุนสํารองเลี้ยงชีพ บริษัทในเครือบางกอกดาต้า ซึ่งจดทะเบียนแล้วทะเบียนเลขที่ 41/2533 ตั้งแต่วันที่ 1 มกราคม 25522. กองทุนสํารองเลี้ยงชีพ บริษัท มาลาพลาส จํากัด ซึ่งจดทะเบียนแล้วทะเบียนเลขที่ 110/2533 ตั้งแต่วันที่ 1 มกราคม 25523. กองทุนสํารองเลี้ยงชีพ บริษัท บีเอสแอล ลีสซิ่ง จํากัด ซึ่งจดทะเบียนแล้วทะเบียนเลขที่ 149/2533 ตั้งแต่วันที่ 1 มกราคม 25524. กองทุนสํารองเลี้ยงชีพ แปซิฟิค เฮลธ์ แคร์ (ไทยแลนด์) ซึ่งจดทะเบียนแล้วทะเบียนเลขที่ 478/2533 ตั้งแต่วันที่ 1 มกราคม 25525. กองทุนสํารองเลี้ยงชีพ สํานักงานกฎหมายสยามนิติ ซึ่งจดทะเบียนแล้วทะเบียนเลขที่ 14/2534 ตั้งแต่วันที่ 1 มกราคม 25526. กองทุนสํารองเลี้ยงชีพ พนักงานเนชั่น กรุ๊ป ซึ่งจดทะเบียนแล้ว ทะเบียนเลขที่5/2549 ตั้งแต่วันที่ 1 มกราคม 25527. กองทุนสํารองเลี้ยงชีพ บริษัท เอบีเอ็กซ์ โลจิสติกส์ (ประเทศไทย) จํากัดซึ่งจดทะเบียนแล้ว ทะเบียนเลขที่ 59/2541 ตั้งแต่วันที่ 1 มิถุนายน 25528. กองทุนสํารองเลี้ยงชีพ บริษัท ภัทรลิสซิ่ง จํากัด (มหาชน) ซึ่งจดทะเบียนแล้วทะเบียนเลขที่ 254/2533 ตั้งแต่วันที่ 1 กรกฎาคม 25529. กองทุนสํารองเลี้ยงชีพ ไทยทวีทรัพย์ 1 ซึ่งจดทะเบียนแล้ว ทะเบียนเลขที่104/2541 ตั้งแต่วันที่ 7 สิงหาคม 255210. กองทุนสํารองเลี้ยงชีพ ทหารไทย World Equity Index ซึ่งจดทะเบียนแล้วทะเบียนเลขที่ 3/2551 ตั้งแต่วันที่ 28 สิงหาคม 255211. กองทุนสํารองเลี้ยงชีพ ทหารไทย Emerging Markets Equity Indexซึ่งจดทะเบียนแล้ว ทะเบียนเลขที่ 4/2551 ตั้งแต่วันที่ 28 สิงหาคม 255212. กองทุนสํารองเลี้ยงชีพ ทหารไทย โกลด์ ฟันด์ ซึ่งจดทะเบียนแล้วทะเบียนเลขที่ 5/2551 ตั้งแต่วันที่ 28 สิงหาคม 255213. กองทุนสํารองเลี้ยงชีพ บริษัท เอเชี่ยน ออโตพาร์ท จํากัด ซึ่งจดทะเบียนแล้วทะเบียนเลขที่ 52/2534 ตั้งแต่วันที่ 31 สิงหาคม 255214. กองทุนสํารองเลี้ยงชีพ บีเอ็มที แปซิฟิค ซึ่งจดทะเบียนแล้ว ทะเบียนเลขที่48/2533 ตั้งแต่วันที่ 30 กันยายน 255215. กองทุนสํารองเลี้ยงชีพ บริษัท มอนซานโต้ ไทยแลนด์ จํากัด ซึ่งจดทะเบียนแล้วทะเบียนเลขที่ 513/2533 ตั้งแต่วันที่ 1 ตุลาคม 255216. กองทุนสํารองเลี้ยงชีพ เกษียณสุข 1 ซึ่งจดทะเบียนแล้ว ทะเบียนเลขที่ 20/2542ตั้งแต่วันที่ 7 ตุลาคม 255217. กองทุนสํารองเลี้ยงชีพ พนักงานบริษัท ปตท. จํากัด (มหาชน) และบริษัทร่วมทุน(กองทุน 2) ซึ่งจดทะเบียนแล้ว ทะเบียนเลขที่ 2/2548 ตั้งแต่วันที่ 1 พฤศจิกายน 255218. กองทุนสํารองเลี้ยงชีพ กรุงเทพ 4 ซึ่งจดทะเบียนแล้ว ทะเบียนเลขที่ 56/2541ตั้งแต่วันที่ 30 พฤศจิกายน 255219. กองทุนสํารองเลี้ยงชีพ ไวเอท (ประเทศไทย) ซึ่งจดทะเบียนแล้ว ทะเบียนเลขที่283/2533 ตั้งแต่วันที่ 15 ธันวาคม 2552 ประกาศ ณ วันที่ 22 กุมภาพันธ์ พ.ศ. 2553(นายธีระชัย ภูวนาถนรานุบาล) เลขาธิการสํานักงานคณะกรรมการกํากับหลักทรัพย์และตลาดหลักทรัพย์ ในฐานะนายทะเบียนกองทุนสํารองเลี้ยงชีพ
ประกาศกรมการขนส่งทางบกประกาศกรมการขนส่งทางบกเรื่องการให้ความเห็นชอบแบบคัสซีและจดทะเบียนรถยนต์ขนาดใหญ่ที่ใช้เครื่องยนต์แบบจุดระเบิดด้วยประกายไฟที่ใช้ก๊าซธรรมชาติหรือก๊าซปิโตรเลียมเหลวเป็นเชื้อเพลิงต้องเป็นไปตามมาตรฐานผลิตภัณฑ์อุตสาหกรรม[๑] โดยที่ได้มีพระราชกฤษฎีกากำหนดให้ผลิตภัณฑ์อุตสาหกรรมรถยนต์ขนาดใหญ่ที่ใช้เครื่องยนต์แบบจุดระเบิดด้วยประกายไฟที่ใช้ก๊าซธรรมชาติหรือก๊าซปิโตรเลียมเหลวเป็นเชื้อเพลิงต้องเป็นไปตามมาตรฐานพ.ศ. ๒๕๕๓ กำหนดให้ผลิตภัณฑ์ดังกล่าวต้องเป็นไปตามมาตรฐานเลขที่ มอก. ๒๓๒๐ ๒๕๕๒ ตามประกาศกระทรวงอุตสาหกรรม ฉบับที่ ๔๐๙๒ (พ.ศ. ๒๕๕๒)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องยกเลิกและกำหนดมาตรฐานผลิตภัณฑ์อุตสาหกรรมรถยนต์ขนาดใหญ่ที่ใช้เครื่องยนต์แบบจุดระเบิดด้วยประกายไฟที่ใช้ก๊าซธรรมชาติหรือก๊าซปิโตรเลียมเหลวเป็นเชื้อเพลิงเฉพาะด้านความปลอดภัย : สารมลพิษจากเครื่องยนต์ ระดับ ๑ ลงวันที่ ๑๓ ตุลาคม พ.ศ.๒๕๕๒ ซึ่งจะมีผลใช้บังคับตั้งแต่วันที่ ๑๕ กันยายน พ.ศ. ๒๕๕๔ เป็นต้นไป ดังนั้นเพื่อให้การปฏิบัติเป็นไปตามพระราชกฤษฎีกาดังกล่าวอธิบดีกรมการขนส่งทางบกจึงออกประกาศไว้ ดังต่อไปนี้ข้อ ๑ ผู้ใดประสงค์จะขอรับความเห็นชอบแบบคัสซีรถหรือจดทะเบียนรถสำหรับรถยนต์ขนาดใหญ่ที่ใช้เครื่องยนต์แบบจุดระเบิดด้วยประกายไฟที่ใช้ก๊าซธรรมชาติหรือก๊าซปิโตรเลียมเหลวเป็นเชื้อเพลิงต้องแสดงสำเนาใบอนุญาตที่ได้รับจากคณะกรรมการมาตรฐานผลิตภัณฑ์อุตสาหกรรมประกอบการยื่นขอรับความเห็นชอบแบบคัสซีรถหรือจดทะเบียนรถแล้วแต่กรณีข้อ ๒ ในกรณีที่มีหลักฐานมาแสดงยืนยันได้ว่ารถที่ใช้เครื่องยนต์ดังกล่าวมีการนำเข้าหรือผลิตแล้วเสร็จก่อนวันที่๑๕ กันยายน พ.ศ. ๒๕๕๔ ให้ได้รับยกเว้นไม่ต้องปฏิบัติตามข้อ ๑ข้อ ๓ ประกาศนี้ให้ใช้บังคับตั้งแต่วันที่๑๕ กันยายน พ.ศ. ๒๕๕๔ เป็นต้นไปประกาศณ วันที่ ๑๘ สิงหาคม พ.ศ. ๒๕๕๔เทียนโชติจงพีร์เพียรอธิบดีกรมการขนส่งทางบกปริยานุช/ผู้จัดทำ๑๐ ตุลาคม ๒๕๕๔ปณตภร/ผู้ตรวจ๒๐ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๑๑ ง/หน้า ๒๒/๒๖ กันยายน ๒๕๕๔
คำพิพากษาศาลฎีกาที่ 62655หลักกฎหมาย: ในวันนัดฟังคำพิพากษาศาลฎีกาความปรากฏว่าโจทก์ที่ 1ถึงแก่กรรม ศาลฎีกามีคำสั่งอนุญาตให้ผู้ร้องซึ่งเป็นภริยาแต่งงานอยู่กินด้วยกันมากว่า 20 ปี แต่ไม่ได้จดทะเบียนสมรส และเป็นผู้จัดการทรัพย์มรดกและปกครองทรัพย์มรดกของโจทก์ที่ 1 ผู้ตาย แต่เพียงผู้เดียวตลอดมา เข้าเป็นคู่ความแทนที่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 358/2527นายคูณ โยยรัมย์ กับพวกโจทก์นายเมา โยยรัมย์จำเลย ป.วิ.อ. ม. 42, ม. 43ในวันนัดฟังคำพิพากษาศาลฎีกาความปรากฏว่าโจทก์ที่ 1ถึงแก่กรรม ศาลฎีกามีคำสั่งอนุญาตให้ผู้ร้องซึ่งเป็นภริยาแต่งงานอยู่กินด้วยกันมากว่า 20 ปี แต่ไม่ได้จดทะเบียนสมรส และเป็นผู้จัดการทรัพย์มรดกและปกครองทรัพย์มรดกของโจทก์ที่ 1 ผู้ตาย แต่เพียงผู้เดียวตลอดมา เข้าเป็นคู่ความแทนที่ได้(วีระ ทรัพยไพศาล-พิศิษฏ์ เทศะบำรุง-สุชาติ จิวะชาติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 358/2527นายคูณ โยยรัมย์ กับพวกโจทก์นายเมา โยยรัมย์จำเลย ป.วิ.อ. ม. 42, ม. 43ในวันนัดฟังคำพิพากษาศาลฎีกาความปรากฏว่าโจทก์ที่ 1ถึงแก่กรรม ศาลฎีกามีคำสั่งอนุญาตให้ผู้ร้องซึ่งเป็นภริยาแต่งงานอยู่กินด้วยกันมากว่า 20 ปี แต่ไม่ได้จดทะเบียนสมรส และเป็นผู้จัดการทรัพย์มรดกและปกครองทรัพย์มรดกของโจทก์ที่ 1 ผู้ตาย แต่เพียงผู้เดียวตลอดมา เข้าเป็นคู่ความแทนที่ได้(วีระ ทรัพยไพศาล-พิศิษฏ์ เทศะบำรุง-สุชาติ จิวะชาติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ระเบียบคณะกรรมการข้าราชการรัฐสภาระเบียบคณะกรรมการข้าราชการรัฐสภาว่าด้วยการจ่ายเงินเดือนและเงินประจำตำแหน่งของข้าราชการรัฐสภาพ.ศ. ๒๕๕๔ โดยที่ข้าราชการรัฐสภาได้รับเงินเดือนและเงินประจำตำแหน่งตามบัญชีเงินเดือนและบัญชีอัตราเงินประจำตำแหน่งท้ายพระราชบัญญัติระเบียบข้าราชการรัฐสภาพ.ศ. ๒๕๕๔จึงสมควรกำหนดหลักเกณฑ์และวิธีการจ่ายเงินเดือนและเงินประจำตำแหน่งดังกล่าวอาศัยอำนาจตามความในมาตรา ๒๒ (๓) มาตรา ๓๓ และมาตรา ๙๓ วรรคสาม แห่งพระราชบัญญัติระเบียบข้าราชการรัฐสภาพ.ศ. ๒๕๕๔ คณะกรรมการข้าราชการรัฐสภาโดยความเห็นชอบของกระทรวงการคลัง จึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการรัฐสภา ว่าด้วยการจ่ายเงินเดือนและเงินประจำตำแหน่งของข้าราชการรัฐสภาพ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ การจ่ายเงินเดือนของข้าราชการรัฐสภาให้นำพระราชกฤษฎีกาการจ่ายเงินเดือนเงินปี บำเหน็จ บำนาญ และเงินอื่นในลักษณะเดียวกัน พ.ศ. ๒๕๓๕ และที่แก้ไขเพิ่มเติมมาใช้บังคับข้อ ๔ การจ่ายเงินประจำตำแหน่งของข้าราชการรัฐสภาให้นำพระราชกฤษฎีกาว่าด้วยหลักเกณฑ์และวิธีการการจ่ายเงินประจำตำแหน่งของข้าราชการและผู้ดำรงตำแหน่งผู้บริหารซึ่งไม่เป็นข้าราชการพ.ศ. ๒๕๓๙ และที่แก้ไขเพิ่มเติม มาใช้บังคับโดยอนุโลม โดยคำว่า ข้าราชการ ในพระราชกฤษฎีกาดังกล่าวให้ใช้คำว่า ข้าราชการรัฐสภา แทนในทุกที่ข้อ ๕ ให้ประธานกรรมการข้าราชการรัฐสภารักษาการตามระเบียบนี้ประกาศณ วันที่ ๓๐ กันยายน พ.ศ. ๒๕๕๔สมศักดิ์เกียรติสุรนนท์ประธานรัฐสภาประธานก.ร.ปริยานุช/ผู้จัดทำ๒๗ ตุลาคม ๒๕๕๔ชาญ/ผู้ตรวจ๑๑ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๒๕ ง/หน้า ๒๙/๑๙ ตุลาคม ๒๕๕๔